Hrvatski vezni nogometaš Alen Halilović (23) mogao bi se ovaj mjesec vratiti u Španjolsku gdje je već igrao za Barcelonu, Sporting Gijon i Las Palmas.

"Htio bi se vratiti u Španjolsku, nekoliko klubova je zvalo, pa bi moglo doći do prelaska", rekao je izvor za Hinu.

Krenula je transfer groznica: Pogledajte koji bi se spektakularni transferi mogli realizirati

Halilović je igrač Milana koji se nalazi na jednogodišnjoj posudbi u nizozemskom prvoligašu Heerenveenu s kojim ima ugovor do ljeta. Tijekom prvog dijela sezone upisao je 12 nastupa za sedmoplasirani Heerenveen, odnosno 374 minute, uglavnom ulazeći s klupe, a dva puta je asistirao za pogodak.

U četvrtak su i španjolske novine Marca te AS izvijestile o Halilovićevom mogućem povratku, ne navodeći izvor informacije.

Ivana Habazin uoči meča života za Novu TV: "Htjela je rat i dobit će ga"

Marca piše da se nogometaš ne osjeća ugodno u nizozemskoj ligi te da mu je prioritet promjena sredine i po mogućnosti povratak u Španjolsku.

"Nekoliko je klubova iz Primere koji se su se zainteresirali za njegovu situaciju videći da je na tržištu“, piše Marca. AS je izvijestio kako su barem tri kluba iz prve španjolske lige zainteresirana no nije naveo njihova imena.

Halilović je ranije govorio kako bi se volio vratiti u Španjolsku gdje je prvi put došao 2014. godine u Barcelonu iz zagrebačkog Dinama. Najbolje utakmice u španjolskoj ligi bio je pružio u dresu Sportinga u sezoni od 2015. do 2016. godine.

Bilić od WBA napravio unikatnu momčad: Nitko nema takve brojke u Championshipu